
	Comisia pentru buget, finanţe şi bănci
	
	Bucureşti,        

Nr. 22/ 585/21.12.2011


Biroul Permanent

al

Camerei  Deputaţilor

Vă înaintăm, alăturat, raportul asupra Proiectului de Lege pentru completarea art.141 alin.(2) din Legea nr.571/2003 privind Codul fiscal, trimis comisiei noastre pentru examinare pe fond, cu adresa Biroului Permanent PLx.747 din 5 decembrie 2011.
	                                                        PREŞEDINTE,

                                                Maria Eugenia BARNA

	Comisia pentru buget, finanţe şi bănci
	
	Bucureşti,    

Nr. 22/585 /21.12.2011


RAPORT  
asupra  Proiectului de Lege pentru completarea art.141 alin.(2) din Legea nr.571/2003 privind Codul fiscal
Cu adresa nr. PLx.747  din 5 decembrie  2011, Biroul Permanent,  în temeiul art.95 din Regulamentul Camerei Deputaţilor, republicat,  a sesizat, pentru examinare şi avizare în fond Comisia pentru buget, finanţe şi bănci cu Proiectul de Lege pentru completarea art.141 alin.(2) din Legea nr.571/2003 privind Codul fiscal.
La întocmirea prezentului raport, în conformitate cu art.97 din Regulamentul Camerei Deputaţilor,  Comisia a avut în vedere avizul favorabil al Consiliului Legislativ, cu observaţii şi propuneri,  transmis cu adresa nr.814/18.07.2011 și punctul de vedere negativ al Guvernului.
Prezenta propunere legislativă are ca obiect de reglementare  completarea art.141 alin.(2) din Legea nr.571/2003 privind Codul fiscal cu o normă prin care cesionarea drepturilor de proprietate intelectuală să fie scutită de la plata taxei pe valoarea adăugată.
Proiectul de Lege, prin conținutul său normativ face parte din categoria legilor ordinare, potrivit art. 76 din Constituţia României, republicată.
 Membrii comisiei de buget, finanțe și bănci după analizarea proiectului de lege au hotărât respingerea acestuia din următoarele motive:
· Din prevederile art.127 alin.(1) din Codul fiscal rezultă că voința legiuitorului a fost aceea că doar acele personae care acționează de o manieră independentă să fie considerate impozabile;
· Dacă persoana în cauză este organic integrată într-o întreprindere sau un organ al administrației publice și riscul economic inerent acestei activități nu este suportat de această persoană;
· În ceea ce privește aplicabilitatea unei scutiri de TVA pentru astfel de operațiuni, conform propunerii legislative în cauză, se menționează că acest lucru lucru nu e posibil fiindcă o anumită completare a art.141 din Codul cu operațiunile propuse ar conduce la o încălcare a prevederilor Directivei 112/2006/CE privind sistemul comun al taxei pe valoarea adăugată, cu modificările și completările ulterioare, și ar putea determina astfel declanșarea de către Comisia  Europeană a procedurii de infringement.
 La lucrările comisiei şi-au înregistrat prezenţa un număr de 21 deputaţi din totalul de 33 membri ai comisiei.

Raportul comisiei a fost votat cu majoritate de către deputaţii prezenţi la dezbateri.
Proiectul de Lege a fost  adoptat de Senat în şedinţa din data de 28 noiembrie   2011, în condițiile articolului 75 alineatul (2)  teza a III-a din Constituția României, republicată, în calitate de primă Cameră sesizată.
Proiectul de lege, potrivit prevederilor art. 75 din Constituţia României, republicată şi ale art. 92 alin.(9) pct.2 din Regulamentul Camerei Deputaţilor, republicat, cu modificările ulterioare, este de competenţa decizională a Camerei Deputaţilor.

În urma dezbaterii Proiectului de Lege pentru completarea art.141 alin.(2) din Legea nr.571/2003 privind Codul fiscal,  în şedinţa din data de 20 decembrie           2011, comisia propune supunerea spre dezbaterea şi adoptarea Plenului Camerei Deputaţilor a unui raport de respingere.
	PREŞEDINTE,

Maria Eugenia BARNA
	SECRETAR,

Nicolae BUD


Consilier parlamentar, Luminiţa Ghiorghiu                                                                          

